અમદાવાદ ક્રાઇમ બ્રાંચના અધિકારીઓને વર્ષ 2016 ઓનલાઇન છેતરપીંડીનો કેસ ઉકેલવામાં ખુબ મોટી સફળતા મળી છે. જેમાં પોલીસે રૂપિયા 65 લાખની છેતરપીંડી કરનાર દિલ્હીના ઠગને ઝડપી લીધો છે. આ બનાવની વિગતો એવી છે કે અમદાવાદ ઓએનજીસીમાં રીટાયર્ડ ડેપ્યુટી મેનેજર તરીકે નોકરી કરતા શશીધરને ફરિયાદનો નોંધાવી હતી કે તેમને જાન્યુઆરી 2016માં બેંકમાંથી કોલ આવ્યો હતો કે તમારા સસ્પેન્ડ એકાઉન્ટમાં રૂપિયા 71 લાખ જમા છે. જે તમને બેંક પરત આપવા ઇચ્છે છે પણ આ માટે કેટલીક પ્રોસીસર પુરી કરવી પડશે. બીજી તરફ શશીધરન વર્ષ 2015માં જ નિવૃત થયા હોવાથી તે 71 લાખ મેળવવાની લાલચમાં આવી ગયા હતા. અને પૈસા મેળવવા માટેની પ્રોસેસ કરવા માટે તૈયાર થઇ ગયા હતા અને કોલ કરનારે ધીમે ધીમે વિશ્વાસમાં લઇને તેમના ઇમેઇલ પર આરબીઆઇ (રીઝર્વ બેંક ઓફ ઇન્ડિયા) અને બેંકના બનાવટી કાગળો બનાવીને મેઇલ કર્યા હતા.